**Ministru kabineta rīkojuma projekta „ Par atklāta konkursa izsludināšanu uz Eiropas Kopienu Revīzijas palātas locekļa amatu” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Nav | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Eiropas Revīzijas palāta ir viena no ES galvenajām institūcijām, kuras uzdevums ir veikt visu ES un tās institūciju veikto ieņēmumu un izdevumu efektivitātes un likumības pārbaudi, kā arī ES budžeta īstenošanas uzraudzību. Nicas līgums nosaka, ka par Revīzijas palātas locekļiem ieceļ pa vienam pārstāvim no katras ES dalībvalsts. Revīzijas palātas locekļu pilnvaru termiņš ir seši gadi.  2. Ar Ministru kabineta 2009. gada 25. novembra rīkojumu Nr. 811 “Par Latvijas Republikas kandidatūru Eiropas Kopienu Revīzijas palātas locekļa amatam” tika apstiprināta zvērināta revidenta I. Ludborža kandidatūra Eiropas Kopienu Revīzijas palātas locekļa amatam. Tā kā ES dalībvalstu pārstāvjus Revīzijas palātā ievēl uz sešiem gadiem, tad 2016.gada 6.maijā I.Ludborža pilnvaras termiņš beigsies.  3. Ir nepieciešams nekavējoties saņemt Ministru kabineta deleģējumu un apstiprināt atlases komisijas sastāvu, lai uzsāktu procesu nacionālajā līmenī Latvijas pārstāvja nozīmēšanai Eiropas Kopienu Revīzijas palātā.  4. Saskaņā ar ES Padomes saņemto informāciju ES dalībvalstīm jāinformē ES Padomes Sekretariāts līdz 2015.gada 16.novembrim. Līdz 2015.gada 16.novembrim ir jāizstrādā konkursa nolikums, jāizsludina konkurss, kā arī jāveic pretendentu pārbaude un atlase, kā arī jāapstiprina Ministru kabineta izvēlētais kandidāts.  5. Ir saņemta mutiska piekrišana no Ministru kabineta rīkojuma projektā minētajām personām, kas līdzdarbosies pretendentu atlases komisijā, lai nozīmētu Latvijas pārstāvi Eiropas Kopienu Revīzijas palātā. | |
| 3. | | Projekta izstrādē iesaistītās institūcijas | 1. Iesaistītās institūcijas: Tieslietu ministrija, Saeima.  2. Komisijas statuss – formāls.  Minētais rīkojuma projekts paredz:   1. deleģēt uzdevumu Finanšu ministrijai atlases procesa organizēšanai, jo tā ir kompetentā iestāde Revīzijas palātas jautājumos Latvijā; 2. deleģēt uzdevumu Finanšu ministrijai izsludināt atklātu konkursu uz Eiropas Kopienu Revīzijas palātas locekļa amatu sakarā ar Latvijas pārstāvja Revīzijas palātā pilnvaru termiņa beigām 2016.gada 6.maijā; 3. izveidot Eiropas Kopienu Revīzijas palātas locekļa amata pretendentu atlases komisiju, lai tā veiktu Eiropas Kopienu revīzijas palātas locekļa amata pretendentu atlasi. | |
| 4. | | Cita informācija | Nav | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Projekts skar iespējamos pretendentus uz Eiropas Kopienu Revīzijas palātas locekļa amatu. |
| 2. | Tiesiskā regulējuma ietekme uz tautsaimniecību un administratīvo slogu | | | Projekts šo jomu neskar. |
| 3. | Administratīvo izmaksu monetārs novērtējums | | | Projekts šo jomu neskar. |
| 4. | Cita informācija | | | Nav |

Anotācijas III, IV un V sadaļa – projekts šīs jomas neskar.

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sludinājums par atklātu konkursu uz Revīzijas palātas locekļa amatu tiks publicēts oficiālajā izdevumā “Latvijas Vēstnesis” (www.vestnesis.lv), kā arī ievietots interneta lapās [www.fm.gov.lv](http://www.fm.gov.lv) un www.mk.gov.lv. | |
| 2. | Sabiedrības līdzdalība projekta izstrādē | Sabiedrība ir informēta par šo projektu, projekts ir ievietots Finanšu ministrijas mājas lapā, sadaļas “Sabiedrības līdzdalība” apakšsadaļā “Tiesību aktu projekti” | |
| 3. | Sabiedrības līdzdalības rezultāti | Nav | |
| 4. | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Jaunas institūcijas netiks izveidotas un komisija darbosies, izmantojot esošos pārvaldes resursus. |
| 3. | Cita informācija | | Nav |

Finanšu ministrs J.Reirs

Valsts sekretāre B.Bāne

21.08.2015 09.01

545

K. Bāliņa

tel. 67095587, Krista.Balina@fm.gov.lv